स्वामी गोबिन्दानन्द तीर्थ होर जेहड़े स्वामी हुंदे गुरु हे, उनेंगी बी अध्यात्मरस आले बिचारें ते अनुभवें आली कवता कन्नै बड़ा गै प्रेम हा ते उंदी अपनी कवता बी बड़ी उच्चे स्तर दी ही. ओह् बेदान्ती कवता उदूं ते पंजाबी दौनें भाशाएं च करदे हे. इनें गै नेईं स्वामी गोबिन्दानन्द हुंदे प्रसिद्ध गुरु स्वामी रामतीर्थ होर बी बेदान्ती अध्यात्मक कवता दे महान रचेता हे. उनें अंग्रेजी ते उदूं च लिखेआ. स्वामी रामतीर्थ हुंदी कवता दी तुलना च उंदे दौनें शिष्यें दी कवता स्वभावज थोड़ी ते साधत मती बझोंदी ऐ.